stanford-oval/wikipedia huggingface dataset:
Hawker Hunter

Hawker Hunter Hatzerimin lentotukikohdassa Israelissa 2006.
Hawker Hunter oli brittiläinen 1950- ja 1960-luvun aliäänisuihkuhävittäjä. Suunnittelutyöryhmää johti Sydney Camm, joka oli suunnitellut lukuisia Hawkerin hävittäjälentokoneita. Hunter oli ensimmäisen sukupolven suihkuhävittäjäksi suhteellisen menestyksekäs. Se palveli parinkymmenen maan ilmavoimissa, ja Hawker-Siddeley ja lisenssinhaltijat valmistivat sitä 1 927 konetta.
Hunterin prototyyppi lensi ensi kertaa heinäkuussa 1951. Korean sodan vuoksi se oli määrätty tuotantoon jo 1950, mutta ensimmäinen tuotantokone valmistui vasta maaliskuussa 1953, ja se tuli käyttöön heinäkuussa 1954. Koneella rikottiin nopeuslennon maailmanennätys, sen teki laivuepäällikkö (Sqn Leader) Neville F. Duke 7. syyskuuta 1953. Uusi tulos oli 1 171,0 km/h (727,6 mph).
Kone oli varustettu neljällä 30 mm:n ADEN-tykillä, jotka sijaitsivat erillisessä tykkipodissa ja heittoistuimella. Keulassa oli yksinkertainen tutka etäisyyden mittaukseen. Ensimmäinen 113 kappaleen sarja Hunter F.1 -mallia varustettiin Rolls-Roycen Avon 113 -moottorilla, sillä Armstrong Siddeley Sapphire osoittautui epäluotettavaksi. Kaksipaikkainen harjoitussuihkuhävittäjä otettiin Britannian Kuninkaallisten ilmavoimien käyttöön 1958.
Ensimmäisten koneiden polttoainekapasiteetti huomattiin pian riittämättömäksi, sillä se riitti vain tunnin toiminta-aikaan. Väärin suunniteltujen ilmanottojen vuoksi moottori saattoi tukehtua laukaistaessa tykit ja hylsyt ajautua ilmanottoon. Äänennopeuden ylittäminen matalalla osoittautui mahdottomaksi edes syöksyssä. Kone soveltui kuitenkin etenkin rynnäkkökoneena taistelutoimintaan varsin mainiosti: pommein tai raketein varustettuna, se oli rooli jossa sitä hyvin usein käytettiinkin.
Käyttö eri maissa

RAF käytti Hunter F.6 -konetta vuoteen 1963, jolloin se korvattiin English Electric Lightningilla. Rynnäkkökoneita käytettiin vuoteen 1970, jonka jälkeen joitain kappaleita oli vielä koulutuskäytössä 1990-luvun alkuun asti.
Singaporen 1971 perustetut ilmavoimat hankki 47 konetta.
Chilessä Huntereilla oli merkittävä asema Salvador Allenden vallasta syösseessä vallankaappauksessa 11. syyskuuta 1973, jolloin Chilen ilmavoimien 7. laivue pommitti presidentinpalatsia, Allenden asuntoa Santiagossa ja radioasemia.
Somaliassa Siad Barren hallitus käytti Huntereita sisällissodassa vielä 1980-luvun lopulla.
Rhodesiassa Hunter FGA.9 -koneita käytettiin merkittävässä määrin ZANU/ZAPU-kapinallisia vastaan 1960- ja 1970-luvulla, esimerkiksi hyökkäyksiin rajan yli.
Zimbabwessa Huntereita käytti Laurent Kabilan hallitus toisen Kongon sodan aikana, mahdollisesti myös taisteluissa Mosambikissa.
Vuonna 1971 Intian ilmavoimien Hunterit tuhosivat kymmeniä Pakistanin T-59 ja Sherman-panssareita Longewalan taistelussa ja yhteensä lähes sata ajoneuvoa. Huntereita käytettiin myös strategisiin pommituksiin Karachin öljyteollisuutta ja Manglan patoa vastaan 4. ja 5. joulukuuta 1971.
Tanskan ilmavoimat sekä Ruotsin ilmavoimat liittyivät eräinä ensimmäisistä käyttämään Hunter -hävittäjäkonetyyppiä. Ruotsissa tyyppinimi oli J34.
Sveitsin ilmavoimat käytti konetyyppiä huomattavan pitkään, vuoteen 1995. Myös taitolentoryhmä Patrouille Suisse käytti perustamisestaan lähtien 1964 tätä konetyyppiä.
Aiheesta muualla

Wikimedia Commonsissa on kuvia tai muita tiedostoja aiheesta .
Hawker Hunter in Swedish service (Arkistoitu – Internet Archive)
http://www.netti.fi/~halle/planes/eng/hunter.htm (Arkistoitu – Internet Archive) (suomeksi)
http://www.thunder-and-lightnings.co.uk/hunter/
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Hawker Hunter
Black Arrows -taitolentoryhmä Farnboroughin ilmailunäytöksessä 1960-luvulla.
Käännös suomeksi
Neville Hayes

| Mitalit | Mitalit | Mitalit |  |
| --- | --- | --- | --- |
|  Neville Hayes (vasemmalla), Michael Troy (keskellä) ja David Gillanders (oikealla) Rooman olympialaisten palkintojenjaossa. |  Neville Hayes (vasemmalla), Michael Troy (keskellä) ja David Gillanders (oikealla) Rooman olympialaisten palkintojenjaossa. |  Neville Hayes (vasemmalla), Michael Troy (keskellä) ja David Gillanders (oikealla) Rooman olympialaisten palkintojenjaossa. |  |
Maa:   Australia
Miesten uinti
|  Olympialaiset  |  Olympialaiset  |  Olympialaiset  |  |
|  Hopeaa | Rooma 1960 | 200 m perhosuinti |  |
|  Hopeaa | Rooma 1960 | 4 × 100 m sekauinti |  |
Neville Ronald Hayes (2. joulukuuta 1943 Sydney – 28. kesäkuuta 2022) oli australialainen uimari, joka saavutti kaksi hopeaa kesäolympialaisissa 1960: 200 metrin perhosuinnissa ja 4 × 100 metrin sekauintiviestissä.
Hayes olisi ollut 1960-luvun alussa maailman paras perhosuimari, ellei Yhdysvaltojen Michael Troy olisi ollut häntä vastassa. Hayes paransi 200 metrin perhosuinnin olympiafinaalissa ennätystään kolme sekuntia, mutta Troy oli silti kaksi sekuntia nopeampi.
Korkeasaari (Espoo)

Korkeasaari
| --- | --- |
Muut nimet:  Högholm
Sijainti:  60°9′12.16″N, 24°49′47.34″E, Espoo Uusimaa Suomi
Merialue:  Suomenlahti, Itämeri
Pinta-ala:  0,065 km² 
muokkaa - muokkaa wikitekstiä - muokkaa Wikidataa
Korkeasaari on yksi Espoon kaupungin ulkoilusaarista. Se sijaitsee Linholmsfjärdenin merialueella. Espoon virallisessa kaupunginosajaossa Korkeasaari kuuluu Westendiin, jonka manneralue sijaitsee runsaan kilometrin Korkeasaaresta länteen. Korkeasaaren itäpuolella sijaitsee Niittysaaret, joiden itäpuolitse kulkee Espoon ja Helsingin välinen raja. Korkeasaaren läheisyydessä on useita venesatamia, kuten Koivusaari noin kilometri koillisen suuntaan.
Korkeasaaren pinta-ala on 6,5 hehtaaria. Nimensä mukaisesti se kohoaa lähisaariaan korkeammalle, erityisesti pohjoisosastaan. Luontonsa puolesta Korkeasaari kuuluu välisaaristoon. Runsaan kilometrin verran suhteellisen vilkasliikenteisestä Länsiväylästä etelään sijaitseva saari on metsäinen ja sen rannoilla on kapea rantaniittyvyöhyke. Rantakallioita on lähinnä saaren länsiosassa. Saaren koillisosassa on hienohiekkainen ranta. Korkeasaaresta muutama kymmenen metriä lounaaseen sijaitsee Korkeasaaren nurmiluoto eli Högholms Gräsgrund ja muutama sata metriä länteen Korkeasaarenkupu eli Högholmskobben, joka on pienehkö kallioluoto.
Högholm-nimensä saari on saanut 1600-luvulla, kenties aiemminkin. Suomenkielinen, kirjaimellisesti käännetty nimi saarelle annettiin 1900-luvun alkupuolella. Myös Espoon Suvisaaristossa Moisöfjärdenin merialueella on Högholmen-niminen saari. Kaikkiaan vastaavannimisiä saaria on Suomenlahdessa kymmenittäin.
Korkeasaaren lähisaaria ovat muun muassa Tvijälp, Vehkasaari, Niittysaaret ja Käärmesaari.
Aiheesta muualla

Tiedostopalvelu.maanmittauslaitos.fi
Venelehti: Espoo, Korkeasaari (2008)
Johnny Hayes

| Mitalit | Mitalit | Mitalit |  |
| --- | --- | --- | --- |
|  Johnny Hayes |  Johnny Hayes |  Johnny Hayes |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | Maraton |  |
John Joseph ”Johnny” Hayes (10. huhtikuuta 1886 New York City – 25. elokuuta 1965 Englewood, New Jersey) oli yhdysvaltalainen kestävyysjuoksija, maratonjuoksun olympiavoittaja.
Hayes aloitti juoksu-uransa 1906 Bostonin maratonilla sijoittumalla viidenneksi. Seuraavana vuonna hän oli kolmas ja vuonna 1908 toinen, mikä oikeutti hänet osallistumaan olympialaisiin. Olympiamaratonilla italialainen Dorando Pietri saapui ensimmäisenä Wimbledon-stadionille. Pietri kuitenkin menetti tajuntansa ja virkailijat auttoivat hänet maalilinjan yli. Yhdysvaltojen joukkue teki asiasta protestin ja Pietri hylättiin. Toisena maaliin tullut Hayes nousi sitten voittajaksi ajalla 2.55.18,4. Lontoon olympialaisten maraton oli ensimmäinen 42 195 metrin olympiamaraton, joten Hayesin aikaa pidetään matkan ensimmäisenä olympiaennätyksenä.
Hayes Lontoon olympialaisissa 1908
Olympialaisten jälkeen sekä Pietri että Hayes siirtyivät ammattilaisiksi. He kohtasivat ammattilaisina neljästi Pietrin ollen joka kerralla parempi. Vuonna 1912 Hayes valmensi Yhdysvaltain olympiajoukkueen maratoonareita.
Korkopuristus

Preeglaus paperisinetissä.
Korkopuristus (preeglaus) on painotekniikassa käytettävä menetelmä, jolla käsiteltävänä olevaan materiaaliin (lähinnä paperiin tai kartonkiin) tehdään kokoon puristamalla – yleensä koristekäyttöön tarkoitettu – koho- tai kaiverruskuvio. Puristamiseen käytetään meistiä tai reliefipintaista laattaa. Preeglaus on yksi vaativimmista ja tehokkaimmista painotuotteen viimeistelykeinoista.
Myös menetelmällä aikaan saatavaa kuviota nimitetään preeglaukseksi.
Kalle Korma

Kalle Heikki Korma (ent. Fallström, 27. joulukuuta 1900 Helsinki – 9. syyskuuta 1985 Helsinki) oli suomalainen jalkapalloilija ja jääpalloilija.
Korma pelasi Helsingin Jalkapalloklubissa jalkapalloa ja jääpalloa vuosina 1922–1928. Hän voitti seuran riveissä Suomen mestaruuden jalkapallossa 1923 ja 1925 sekä jääpallossa 1923 ja 1924. Suomen jalkapallomaajoukkueessa Korma pelasi 19 maaottelua, joissa hän teki 10 maalia.
USS Hawkbill (SS-366)

| USS Hawkbill |
| --- | --- |
 USS Hawkbill
Aluksen vaiheet
Rakentaja:  Manitowoc Shipbuilding Company, Manitowoc, Wisconsin
Kölinlasku:  7. elokuuta 1943
Laskettu vesille:  9. tammikuuta 1944
Palveluskäyttöön:  17. toukokuuta 1944
Poistui palveluskäytöstä:  2. kesäkuuta 1970
Loppuvaihe:  myyty romutettavaksi 24. marraskuuta 1970
Tekniset tiedot
Uppouma:  1 550 t (pinnalla) 2 463 t (sukelluksissa)
Pituus:  95,02 m
Leveys:  8,31 m
Syväys:  5,13 m (maksimi)
Koneteho:  4 x GM Model 16-278A V16 -dieselmoottoria, 5 400 shp (4 MW) (pinnalla) 4 x GE sähkömoottoria, 2 740 shp (2 MW) (sukelluksissa)
Nopeus:  pinnalla: 20,25 solmua sukelluksissa: 8,75 solmua
Miehistöä:  81, joista 10 upseeria
Aseistus
Aseistus:  10 x 533 mm torpedoputkea, joihin 24 torpedoa 1 x 5"/25 kansitykki 1 x Bofors 40 mm 1 x Oerlikon 20 mm
USS Hawkbill (runkonumero SS-366) oli Yhdysvaltain laivaston Balao-luokan sukellusvene.
Valmistus

Alus tilattiin Monitowoc Shipbuilding Companyltä Monitowocista Wisconsinista, missä köli laskettiin 7. elokuuta 1943. Alus laskettiin vesille 9. tammikuuta 1944 kumminaan F. W. Scanland Jr.:n puoliso ja otettiin palvelukseen 17. toukokuuta 1944 ensimmäisenä päällikkönään komentajakapteeni F. W. Scanland Jr.
Hr. Ms. Zeeleeuw

Tammikuusta maaliskuuhun 1953 alankomaalaisia sukellusvenemiehiä, jotka oli kuljetettu MS Rijndamilla Rotterdamista New Londoniin Connecticutiin, oli koulutettavana Yhdysvalloissa. Miehistö kävi uudella aluksellaan merellä toistuvasti. USS Hawkbill poistettiin palveluksesta 21. huhtikuuta 1953 ja se otettiin samana päivänä palvelukseen Alankomaiden laivastossa Walrus-luokan aluksena nimellä Hr. Ms. Zeeleeuw ja sen runkonumeroksi tuli S-803.
Alus lähti 31. toukokuuta Yhdysvalloista ja se saapui Rotterdamiin 11. kesäkuuta. Kesän aluksen miehistön koulutus jatkui. Osallistuessaan SS X NATO -harjoitukseen miehistö menestyi aluksineen hyvin lyöden sekä Britannian että Yhdysvaltain sukellusveneet.
Alus lähti loppuvuodesta 1955 Hr. Ms. Walrusin kanssa Pohjosielle Jäämerelle, mikä oli nimetty operaatio IJsduetiksi. Alukset lähtivät lokakuussa 1957 Alankomaiden Antilleille ja Surinameen, mistä Zeeleeuw palasi Rotterdamiin 7. maaliskuuta 1958.
Kesäkuusta lokakuuhun 1969 alus vieraili lukuisissa satamissa kuten Londonderry, Dundee, Inverary, Haakonsvern, Torquay, Portsmouth ja Portland. Alus oli laivueen mukana paluumatkalla Välimereltä kun se vieraili Gibraltarilla. Se poistettiin lokakuun lopulla alusluettelosta. Vuonna 1970 alus palautettiin Yhdysvaltain laivastolle, joka poisti sen alusluettelosta. Se myytiin 20. helmikuuta Alankomaiden laivastolle ja maaliskuussa alus osallistui sotaharjoitukseen. Alus poistettiin 2. kesäkuuta 1970 alusluettelosta ja myytiin 24. marraskuuta 1313131,30 guldenilla Trans. Trading N.V:lle Rotterdamiin.
Hazaran kieli

Hazaran kieli on Afganistanissa ja sen lähialueilla asuvien hazarojen puhumista iranilaisista murteista käytetty nimitys. Niiden puhujat asuvat Afganistanissa varsinkin maan keskiosassa sijaitsevalla Hazaradžatin vuoristoseudulla, Iranissa Mašhadin ja Quchanin piirikunnissa, Pakistanin länsiosassa sekä muutamissa Turkmenistanin ja Tadžikistanin kylissä. Nykyään hazaroita arvioidaan olevan Afganistanissa 15–20 % väestöstä ja Iranissa yli miljoonaa henkeä. Pakistanissa heitä on noin 600 000.
Hazarojen arvellaan olevan Afganistanin ja Keski-Aasian 1200–1300-luvuilla miehittäneiden mongolivalloittajien jälkeläisiä. Nykyään he puhuvat lounaisiranilaiseen ryhmään kuuluvia persialais-tadžikkilaisia murteita. Alkuperäinen mongolikieli on sammunut ilmeisesti 1900-luvun loppuun mennessä. Sen perintönä on kuitenkin säilynyt runsaasti mongolilaista substraattivaikutusta. Myös turkkilaiset kielet ovat vaikuttaneet hazaraan voimakkaasti.
Murteet toimivat yhteisön suullisen kanssakäymisen välineinä. Afganistanissa hazarat käyttävät kirjakielinään daria ja paštua.
Peter Kormann

Peter Kormann vuonna 2013.
Peter Martin Kormann (s. 21. kesäkuuta 1955 Braintree, Massachusetts) on entinen yhdysvaltalainen telinevoimistelija ja olympiamitalisti.
Kormann saavutti Montréalin 1976 olympialaisissa pronssia permannolla pistein 19,300. Joukkuekilpailussa hän sijoittui seitsemänneksi keräten yhdysvaltalaisista kolmanneksi parhaat henkilökohtaiset pisteet sekä henkilökohtaisessa moniottelussa 15:nneksi 112,475 pisteellä. Moniottelussa hän oli maansa edustajista toiseksi paras.
Korinthia

| Korinthian alueyksikkö Περιφερειακή ενότητα Κορινθίας> Alueyksikkö |
| --- | --- |
 Sijainti
Valtio:  Kreikka
Hajautetun hallinnon alue:  Peloponnesos, Länsi-Kreikka ja Jooniansaaret
Alue:  Peloponnesos
Kuntia:  6
Perustettu:  1.1.2011
Hallinto:  
 – hallinnollinen keskus:  Kórinthos
Pinta-ala:  2 290 km²
Väkiluku (2011):  145 082
 – väestötiheys:  63,35 as./km²
Lyhenteet:  
 – NUTS:  EL652
Korinthia (kreik. Κορινθία) eli Korinthian alueyksikkö (Περιφερειακή ενότητα Κορινθίας, Perifereiakí enótita Korinthías) on yksi Kreikan alueyksiköistä. Se sijaitsee Peloponnesoksen alueella ja sen hallinnollinen keskus on Kórinthos. Alueyksikön pinta-ala on 2 290 neliökilometriä ja asukasluku 145 082 (vuonna 2011).
Korinthia sijaitsee Peloponnesoksen niemimaan koillisosassa. Siihen kuuluu myös suuri osa Korintin kannaksesta. Alueyksikön alue vastaa monin osin historiallista Korinthian maakuntaa ja antiikin Korinthiaa.
Kunnat

Alueyksikkö jakaantuu kuuteen kuntaan seuraavasti:
| Kartta |  | Kunta | Kuntakeskus | Väkiluku |
| --- | --- | --- | --- | --- |
|  | 1 | Kórinthos | Kórinthos | 58 192 |
|  | 3 | Loutráki-Perachóra-Ágioi Theódoroi | Loutráki | 21 221 |
|  | 4 | Neméa | Neméa | 6 483 |
|  | 6 | Sikyóna | Kiáto | 22 794 |
|  | 2 | Vélo-Vócha | Zevgolateío | 19 027 |
|  | 5 | Xylókastro-Evrostína | Xylókastro | 17 365 |
Historia > Antiikki

Korinthia on yksi Kreikan historiallisista maakunnista. Antiikin ajan Korinthian merkittävin kaupunki oli Korintti, joka oli alueen ainoa kaupunkivaltio, ja Korinthia vastasi sen hallussa ollutta aluetta. Korinthian toiseksi merkittävin kaupunki oli Tenea. Nykyisen alueyksikön länsiosa oli Sikyonin kaupunkivaltion aluetta eli Sikyoniaa.
Historia > Myöhempi historia

Nyky-Kreikan aiemmassa prefektuurijaossa Korinthia muodosti Korinthian prefektuurin (Νομός Κορινθίας, Nomós Korinthías). Nykyinen Korinthian alueyksikkö perustettiin vuoden 2011 alussa Kallikrates-suunnitelman myötä, ja se korvasi tuolloin lakkautetun prefektuurin.
Aiheesta muualla

Kuvia tai muita tiedostoja aiheesta Korinthia Wikimedia Commonsissa
Peloponnesoksen alue
| --- | --- |
Arkadian alueyksikkö:   Gortynía  Megalópoli  Nótia Kynouría  Trípoli  Vóreia Kynouría 
Argoliin alueyksikkö:   Árgos-Mykínes  Epídavros  Ermionída  Náfplio 
Korinthian alueyksikkö:   Kórinthos  Loutráki-Perachóra-Ágioi Theódoroi  Neméa  Sikyóna  Vélo-Vócha  Xylókastro-Evrostína 
Lakonian alueyksikkö:   Anatolikí Máni  Elafónisos  Evrótas  Monemvasiá  Spárti 
Messenian alueyksikkö:   Dytikí Máni  Kalamáta  Messíni  Oichalía  Pýlos-Néstoras  Trifylía
Hawker

| Hawker |
| --- | --- |
Lakkautettu:  1977
Toimiala:  lentokoneteollisuus
Infobox OKVirheellinen NIMI-arvo: 
Hawker Hurricane
Hawker, myöhemmin Hawker-Siddeley, oli brittiläinen lentokonevalmistaja, josta tuli osa British Aerospacea ja kansallistettiin vuonna 1977. Sen tuotteista nimekkäimpiä ovat Hawker Hurricane-hävittäjäpommittaja, alkuperäinen Harrier-hävittäjä ja Hawk-sarjan koulukone ja siitä edelleen kehitetty rynnäkköpommittaja Hawk 2000. Yhtiön kuuluisin suunnittelija oli Sydney Camm.
Yhtiön nimiä ennen yhdistämistä British Aerospaceen ovat olleet:
Hawker Aircraft Company
Hawker Siddeley Aircraft (1935)
Hawker Siddeley Aviation (1963)
Vuonna 1959 yhtiön lentomoottoreita valmistanut tytäryhtiö Armstrong Siddeley yhdistyi Bristol Aero-Engines -yhtiön kanssa Bristol Siddeley -yritykseksi.
Hawker osti vaikeuksiin joutuneen de Havillandin ennen yhdistymistä British Aerospaceen. 
Myös Blackburn Aircraft, Folland Aircraft ja Gloster Aircraft päätyivät Hawkerille.
Avro kuului Hawkerille jo vuodesta 1935 alkaen, mutta jatkoi omalla nimellään kunnes se vuonna 1963 sulautui Hawkeriin.
Historia

Toimintansa päättäneen  Sopwith Aviation and Engineering Companyn johtajat kuten Sopwith ja koelentäjä Harry G. Hawker perustivat 15. marraskuuta 1920 H. G. Hawker Engineering Company Limitedin, jonka toimialoihin sisältyi autojen, moottoripyörien ja lentokoneiden osien valmistus Canbury Park Roadin tehtaalla Kingstonissa. Yhtiön ensimmäiset lentokoneet olivat ylätasoinen Duiker tiedustelukone, Woodcock yöhävittäjä ja koulukone, kaksipaikkainen tiedustelukone Hedgehog, yksipaikkainen hävittäjä Heron, torpedopommittaja Horsley ja tulevan pääsuunnittelijan Sydney Cammin ultrakevyt Cygnet.
Camm suunnitteli kaksipaikkaisen kaksitasoisen päiväpommittajan Hartin, joka teki ensilentonsa Rolls-Royce FXI -moottorilla kesäkuussa 1928. Hartia valmistettiin lopulta kaikkiaan 2 506 kappaletta, mikä oli suurin määrä yksittäistä mallia sotien välillä Britanniassa.
Yhtiön menestys johti Hawker Aircraft Limitedin perustamiseen 18. toukokuuta 1933. Gloster ostettiin kesäkuussa 1934 ja muodostettiin 1. heinäkuuta 1963 Hawker Siddeley Aircraft Company Limited, johon kuuluivat Hawkerin ja Glosterin lisäksi Sir W. G. Armstrong Whitworth Aircraft, Armstrong Siddeley Motors, Air Service Training ja A. V. Roe. Hurricane teki ensilentonsa 6. marraskuuta 1936. Koneita valmistettiin kaikkiaan yli 14 000 kappaletta seuraavien kahdeksan vuoden aikana.
Hawkerin lentokoneet

Hawker Woodcock, 1923
Hawker Duiker, 1923  prototyyppi
Hawker Cygnet, 1924
Hawker Hedgehog,1924 prototyyppi
Hawker Horsley, 1925
Hawker Heron,1925
Hawker Hornbill, 1925
Hawker Danecock, 1925
Hawker Harrier, 1927 prototyyppi
Hawker Hawfinch, 1927
Hawker Hart, 1928
Hawker F.20/27, 1928 prototyyppi
Hawker Hoopoe, 1928
Hawker Tomtit, 1928
Hawker Hornet, 1929
Hawker Osprey, 1929
Hawker Nimrod, 1930
Hawker Fury, 1931
Hawker Audax, 1931
Hawker Demon, 1933
Hawker P.V.3, 1934 prototyyppi
Hawker Hardy, 1934
Hawker Hind, 1934
Hawker P.V.4, 1934 prototyyppi
Hawker Hartbees, 1935
Hawker Hurricane, 1935
Hawker Hector, 1936
Hawker Henley, 1937
Hawker Hotspur,  1938
Hawker Tornado, 1939
Hawker Typhoon, 1940
Hawker Tempest, 1942
Hawker Sea Fury, 1944
Hawker Sea Hawk, 1947
Hawker P.1052, 1948 prototyyppi
Hawker P.1081, 1950 prototyyppi
Hawker P.1072, 1950 prototyyppi
Hawker Hunter, 1951
Hawker P.1127  Kestrel, 1960 prototyyppi
Hawker-Siddeley Harrier
Hawker Siddeley Nimrod
Hawker Siddeley Nimrod R1
Hawker-Siddeley Hawk
Hawker-Siddeley Trident
Hawker Siddeley HS125
Hawker-Siddeley HS748 (Avro 748)
Aiheesta muualla

The Hawker Association (englanniksi)
Hawra

| Hawra |
| --- | --- |
 Hawra
 Koordinaatit: 15°42′49″N, 48°18′21″E 
Valtio:  Jemen
Maakunta:  Hadramaut
Infobox OKVirheellinen NIMI-arvo: 
Hawra on kaupunki Jemenin Hadramautin alueella.
Maantiede

Hawra sijaitsee Jemenin Hadramautissa 'Amdin-, Daw'anin- ja al-Aynin laaksojen yhtymäkohdasta pohjoiseen. Vieressä kohoaa vuoria. Shibam sijaitsee Hawrasta koilliseen.
Historia

Al-Hamadani kuvaili 900-luvulla Hawranin olevan suurehko Kinda-heimon asuttama kaupunki. Kaupunki oli Shibamin Ku'aytien hallitsema enklaavi muuten Kathirin hallitsemalla alueella. Viereiselle vuorelle rakennettiin kaupungin maisemaa halltiseva linnoitus ja vartiotorni. Vuonna 1809 Hadramautiin nykyisestä Saudi-Arabiasta hyökänneiden wahhabistien mainitaan ryöstäneen Hawran.
Seudun asukkaat ovat pääasiassa sunnalaisia muslimeja. Paikallisilla on historiallisia yhteyksiä Indonesiaan ja hallitseva paikallinen suku on Ba Wazir.
Korkeasta tyylistä

| Korkeasta tyylistä> Περὶ ὕψους.Alkuperäisteos |
| --- | --- |
Kirjailija:  Dionysios Longinos (?)
Kieli:  muinaiskreikka
Genre:  kirjallisuuden estetiikka
Julkaistu:  1. vuosisata
Suomennos
Suomentaja:  O. E. Tudeer
Kustantaja:  Otava
Julkaistu:  1918
ISBN:  952-5439-53-4
Löydä lisää kirjojaKirjallisuuden teemasivulta
Korkeasta tyylistä (m.kreik. Περὶ ὕψους, Peri hypsūs, ”Korkeasta”) on antiikin ajalta peräisin oleva kirjallisuuden tyylitutkielma, jonka kirjoittajasta tai kirjoitusajankohdasta ei ole varmaa tietoa.
Teoksen nimi kääntyy kirjaimellisesti ”korkeasta” ja se käsittelee tyyliä jota voisi sanoa korkealentoiseksi. Toisinaan sen merkitys vivahtaa voimakkaaseen, intensiivisen suureen tai valtavaan.”Korkea” on käännetty latinankielessä subliimiksi, jota on käytetty myös muiden kielten käännöksissä. Se ei vastaa kuitenkaan nykyaikaista subliimi-käsitettä. Tutkielmasta on hävinnyt sen loppu sekä jokaisen arkin sisimmät lehdet.
Tutkielma kirjoitettiin todennäköisesti 1. vuosisadalla jaa. Kirjoittajasta ei ole päästy yksimielisyyteen, mutta hänestä käytetään nimeä Longinus tai Pseudo-Longinus. Tutkielman tekijäksi mainitaan useissa käsikirjoituksissa Dionysios Longinos, jota on pidetty samana kuin Kassios Longinosta. Hänen teoksissaan ei kuitenkaan esiinny yhtäläisyyksiä Peri hypsouksen kanssa. Teoksessa titteli esiintyy myös nimellä "Dionysioksen tai Longinoksen Peri hypsous". Ilmeisesti tekijästä ei ollut varmaa tietoa, kun säästynyt Codex P. käsikirjoitus kirjoitettiin. Dionysios saattaa viitata reetori ja historioitsija Dionysios Halikarnassoslaiseen.
Tutkielma löydettiin uudelleen 1500-luvulla ja ensimmäinen editio siitä ilmestyi 1554, sekä myöhemmin vuonna 1555 ja 1569. Teoksen teki tunnetuksi Nicolas Boileau-Despréaux, joka käänsi sen ranskaksi 1674. Myöhemmin tutkielma käännettiin englanniksi; John Pultney vuonna 1680, Leonard Welsted vuonna 1712 (käännös Boileau'n ranskannoksesta) ja William Smith vuonna 1739 (jonka viides editio ilmestyi vuonna 1800). Tutkielman vaikutus myöhempien aikojen taideteorioihin on ollut huomattava jo 1500-luvulta alkaen ja 1800-lukuun saakka se painoi leimansa kaikkeen esteettiseen keskusteluun.
Suomeksi teoksen on kääntänyt O. E. Tudeer vuonna 1918 nimellä Korkeasta tyylistä. Käännös kuitenkin vanhentui nopeasti oppisanaston kannalta.
Kirjallisuutta > Suomennos

Korkeasta tyylistä.  ((Peri hypsus.) Suomentanut sekä selityksillä varustanut O. E. Tudeer. Näköispainos. Alkuteos: Helsinki: Otava, 1918)  Helsinki:  Kirja kerrallaan, 2003.  ISBN 952-5439-53-4
Käännös suomeksi